**អាចមានការធ្វើបច្ចុប្បន្នភាពចំពោះប្រភេទទិន្នន័យនានា**

បុគ្គលគ្រប់រូបគួរតែអាចមើលឃើញខ្លួនឯង និងសហគមន៍របស់ពួកគេនៅក្នុងទិន្នន័យអំពីប្រព័ន្ធសេវាពិការភាពខួរក្បាលរបស់រដ្ឋកាលីហ្វ័រញ៉ា។ ទិន្នន័យនេះគួរតែត្រូវបានប្រមូល និងចាត់ជាប្រភេទជាប់ជាប្រចាំ។ ដើម្បីបន្តបង្កើនគុណភាព និងសង្គតិភាពទិន្នន័យរបស់រដ្ឋកាលីហ្វ័រញ៉ា ក្រសួងសេវាកម្មពិការភាពខួរក្បាលរដ្ឋកាលីហ្វ័រញ៉ា (ក្រសួង) កំពុងស្វែងរកធាតុចូលពីអ្នកស្ដីពីការធ្វើបច្ចុប្បន្នភាពដែលអាចមានចំពោះការប្រមូលទិន្នន័យនៅក្នុងប្រភេទដូចខាងក្រោម៖

1. ពូជសាសន៍ និងជនជាតិ
2. ភាសាដែលចូលចិត្តប្រើប្រាស់
3. ទីកន្លែងមនុស្សរស់នៅ (ហៅម្យ៉ាងទៀតថា "លេខកូដលំនៅឋាន")
4. ទំនោរផ្លូវភេទ និងអត្តសញ្ញាណយេនឌ័រ
5. ស្ថានភាពផ្លូវច្បាប់ (ទិន្នន័យដែលប្រើប្រាស់ ដើម្បីកំណត់អត្តសញ្ញាណអ្នកអភិរក្ស យុវជនក្នុងមណ្ឌលថែទាំ និងប្រជាជន ផ្សេងៗទៀត)

ការធ្វើបច្ចុប្បន្នភាពដែលអាចមានទាំងនេះ ត្រូវបានអភិវឌ្ឍឡើងដោយផ្អែកលើច្បាប់ និងបទប្បញ្ញត្តិរបស់រដ្ឋកាលីហ្វ័រញ៉ា និងច្បាប់សហព័ន្ធ ស្តង់ដារសហព័ន្ធ ដែលប្រើប្រាស់ដោយការិយាល័យជំរឿន និងមជ្ឈមណ្ឌលសម្រាប់សេវាកម្ម Medicare និង Medicaid (CMS) ព័ត៌មានអំពីប្រជាសាស្រ្តផ្នែកហិរញ្ញវត្ថុរបស់ក្រសួងរដ្ឋកាលីហ្វ័រញ៉ា សវនកម្មរដ្ឋ និងសហព័ន្ធថ្មីៗ នៃទីភ្នាក់ងាររដ្ឋផ្សេងៗទៀត សេវាមនុស្សកិច្ច និងសុខាភិបាល រដ្ឋកាលីហ្វ័រញ៉ា (CalHHS) ក្របខ័ណ្ឌផ្លាស់ប្តូរទិន្នន័យ សម្រាប់ព័ត៌មាន ស្តីពីការថែទាំសុខភាព កិច្ចខិតខំប្រឹងប្រែងក្នុងការប្រើប្រាស់ភាសាទាំងទីភ្នាក់ងារសេវាកម្មមនុស្សកិច្ច និងសុខាភិបាលរដ្ឋកាលីហ្វ័រញ៉ា និងទីភ្នាក់ងារប្រតិបត្តិការរបស់រដ្ឋាភិបាល និងធាតុចូលដែលបានស្ដាប់លឺនៅអំឡុងវេទិកាសហគមន៍ផ្សេងៗ ដែលមិនទាក់ទងទៅនឹងនិយមន័យទិន្នន័យ។ ឯកសារទាំងនេះប្រើសម្រាប់តែគោលបំណងក្នុងការប្រមូលធាតុចូលតែប៉ុណ្ណោះ ហើយមិនមែនជាសំណើពីក្រសួងទេ។

**ឯកសារនីមួយៗអាចទាញយកដាក់ក្នុងកុំព្យូទ័រផ្ទាល់ខ្លួនរបស់អ្នកបាន។ យើងសួមស្វាគមន៍ចំពោះមតិយោបល់ ការណែនាំ និងក្ដីកង្វល់ទាំងឡាយអំពីប្រភេទណាមួយ ឬទាំងអស់។** សូមផ្ញើធាតុចូលរបស់អ្នកតាមអ៊ីមែលទៅកាន់ [dtf@dds.ca.gov](mailto:dtf@dds.ca.gov) ជាគណនីអ៊ីមែល ដែលប្រើប្រាស់ដោយក្រុមការងារទិន្នន័យរបស់ក្រសួង។ យើងក៏មានគម្រោងរៀបចំសិក្ខាសាលាតាមអ៊ីនធឺណិត និងវេទិការតាមអនឡាញ មួយចំនួននាពេលអនាគតផងដែរដើម្បីប្រមូលធាតុចូល។ ចំពោះធាតុចូល ដែលទទួលបាននៅចុងខែមេសា ឆ្នាំ 2024 នឹងត្រូវបានយកមកពិចារណា។

នៅពេលទិន្នន័យដែលត្រូវប្រមូលទៅតាមប្រភេទទិន្នន័យទាំងអស់នេះ ត្រូវបានធ្វើបច្ចុប្បន្នភាព DDS នឹងធ្វើការជាមួយដៃគូក្នុងស្រុកដើម្បីកែសម្រួលប្រព័ន្ធទិន្នន័យ ធ្វើការបណ្តុះបណ្តាលបុគ្គលិកមជ្ឈមណ្ឌលតំបន់ និងផ្តល់សម្ភារៈអប់រំដល់សមាជិកសហគមន៍។ គេរំពឹងទុកថា គុណភាព និងសង្គតិភាពទិន្នន័យរបស់រដ្ឋកាលីហ្វ័រញ៉ានឹងកាន់តែល្អប្រសើរឡើងថែមទៀត បន្ទាប់ពីមានការផ្លាស់ប្តូរទាំងនេះ។ បុគ្គលម្នាក់ៗនឹងនៅតែមានសិទ្ធិក្នុងការមើលព័ត៌មានដែលប្រមូលបានពីពួកគេ ហើយសិទ្ធិឯកជនភាពរបស់ពួកគេនឹងមិនមានការផ្លាស់ប្តូរឡើយ។

អ្នកអាចផ្តល់មតិយោបល់ទៅលើប្រភេទណាមួយ ឬគ្រប់ប្រភេទទាំងអស់។ សូមអរគុណទុកជាមុនចំពោះការចូលរួមចំណែករបស់អ្នក ក្នុងការកែលម្អទិន្នន័យរបស់រដ្ឋកាលីហ្វ័រញ៉ា ដើម្បីឱ្យវាអាចឆ្លុះបញ្ចាំងពីបុគ្គលម្នាក់ៗ ក្រុមគ្រួសារ និងសហគមន៍ ឱ្យកាន់តែល្អប្រសើរឡើង។

នេះ​ជា​គំនិត​មួយ​ចំនួន ​ដែល​គួរយកមកពិចារណា​ នៅ​ពេល​ដែល​អ្នក​ផ្តល់​ធាតុចូលស្ដីពីការផ្លាស់ប្ដូរដែលអាចមាន៖

1. ឯកសារនេះមានបង្ហាញការផ្លាស់ប្តូរដែលអាចកើតឡើង។ អ្នកអាចផ្តល់ការណែនាំពីលទ្ធភាពនៃការផ្លាស់ប្តូរផ្សេងទៀត។
2. ការផ្លាស់ប្តូរដែលអាចកើតមាននៅក្នុងឯកសារនេះគឺ ទាក់ទងនឹងព័ត៌មាន "អ្វីខ្លះ" ដែលត្រូវប្រមូល មិនមែន ទាក់ទងពី "របៀប" ដែលព័ត៌មាននឹងត្រូវប្រមូលនោះទេ។
3. មនុស្សគ្រប់រូប គួរតែអាចជ្រើសរើសរើសរបៀប ដែលពួកគេត្រូវបានកំណត់អត្តសញ្ញាណ។
4. មនុស្សគ្រប់រូប គួរតែមានជម្រើសច្រើនលើសពីមួយក្នុងការពិពណ៌នាពីខ្លួនគេ។
5. ពត៌មានលម្អិតអាចត្រូវបានច្របាច់បញ្ចូលគ្នាទៅជាប្រភេទព័ត៌មានកាន់តែធំដើម្បីបន្តការពារឯកជនភាពរបស់បុគ្គល និងធ្វើឱ្យការរាយការណ៍កាន់តែមានភាពងាយស្រួលឡើង។
6. ព័ត៌មានច្រើនប្រភេទពេកអាចធ្វើឱ្យពិបាកយល់ ឬពិបាកក្នុងការឆ្លើយតប។